Peste 20 de mii de oameni, fără curent electric după un atac rusesc în Herson. Zelenski face un nou apel către țările aliate Ucrainei
Aproximativ 23.000 de gospodării au rămas fără electricitate după ce bombardamente rusești asupra orașului Herson, în sudul Ucrainei, au deteriorat echipamentele electrice, a anunțat duminică administrația militară locală, relatează Reuters, citat de News.ro. Între timp, președintele ucrainean Volodimir Zelenski le-a cerut din nou aliaților să își onoreze promisiunile de a furniza Ucrainei arme, inclusiv sisteme pentru a contracara atacurile aeriene rusești.